Source: http://docplayer.fi/4052939-Kunnallisveroprosentti-kunnallisveroaste.html
Timestamp: 2017-12-18 11:52:57+00:00
Document Index: 17913275

Matched Legal Cases: ['kko ', 'kko ', 'kko ', 'kko ', 'kko\n', 'kko ', 'kko ']

KUNNALLISVEROPROSENTTI KUNNALLISVEROASTE - PDF
Download "KUNNALLISVEROPROSENTTI KUNNALLISVEROASTE"
1 HEIKKI HELIN Kaksi näkökulmaa: KUNNALLISVEROPROSENTTI KUNNALLISVEROASTE 4 TUTKIMUSKATSAUKSIA 2012
3 Kaksi näkökulmaa: KUNNALLISVEROPROSENTTI KUNNALLISVEROASTE HEIKKI HELIN TUTKIMUSKATSAUKSIA FORSKNINGSRAPPORTER STUDY REPORTS 2012:4
4 KANSIKUVA PÄRMBILD COVERPICTURE Kansikuva Pärmbild Cover picture Heikki Helin VERKOSSA ISSN ISBN
5 1 Sisällys 1 Johdanto 2 Keskeiset käsitteet 3 Tuloveroprosenttien ja kunnallisveroasteen kehitys 4 Tulot, vähennykset ja verot 5 Veronkevennysten kompensointi ja valtionosuuksien lisäys 6 Yhteenvetävää pohdiskelua Liite 1. Kunnallisveron osuus palkkatuloista 2012 ja palkansaajat tuloluokittain kunnallisveroa maksaneet luonnolliset henkilöt ja palkansaajat tuloluokittain 2010 (Veronmaksajat, Tilastokeskus, Verohallinto) Kuvioluettelo Taulukkoluettelo Lähdeluettelo
6 2 Esipuhe Kuntien veroprosenttien korotuksia seurataan tarkkaan joka vuosi. Korotusten perusteella päätellään verotuksen kiristyvän. On kuitenkin tehtävä ero valtuustojen päättämien kunnallisveroprosenttien ja todellisen kunnallisveroasteen välillä. Kunnallisvero ei välttämättä koidu maksettavaksi täysimääräisesti. Tämä johtuu pitkälti valtakunnan tasolla eri hallitusten tekemistä verojen kevennyksistä. Todellinen kunnallisveroaste, tai efektiivinen tuloveroaste, tarjoaa toisenlaisen näkökulman. Tässä tutkimuksessa tietokeskuksen erikoistutkija Heikki Helin tarkastelee valtuustojen päättämien kunnallisveroprosenttien ja todellisen kunnallisveroasteen eroja, erojen taustoja ja vaikutuksia kuntien talouteen ja sen tulkintaan. Lähtökohtana tälle varsin vähälle huomiolle jääneen ilmiön tarkastelulle on Paavo Poterin julkaisu nimeltään Kunnallisveroaste, joka ilmestyi jo vuonna Helsingissä kesäkuussa 2012 Timo Cantell tutkimuspäällikkö
7 3 1 Johdanto Kuntien tuloverotusta ovat leimanneet kuntien veropohjan kaventuminen vähennysten kasvun seurauksena sekä kuntien valtuustojen päättämien kunnallisveroprosenttien ja kuntalaisen todellisen kunnallisveroasteen eron kasvu. Kuntien veroprosenttien nousuja seurataan tarkkaan ja niiden perusteella tehdään päätelmiä kuntatalouden tilasta ja kehityksestä. Kuntien tulevaisuuden hahmottelussa kunnallisveroprosentti on muuttuva tekijä. Sen korotuksilla kuvataan kuntatalouden kiristymistä. Laskelmat osoittavat, miten veroprosentit nousevat pilviin. Kuntien valtuustojen päättämä kunnallisveroprosentti on erkaantunut todellisesta kunnallisveroasteesta, siis siitä, paljonko verot ovat prosentteina tuloista. Tarkastelun aluksi luvussa 2 esitetään keskeisimmät verotuksen käsitteet lähtökohtana Paavo Poterin 1 vuonna 1988 ilmestynyt julkaisu Kunnallisveroaste. Siinä ensimmäisen kerran kuvattiin eroa valtuuston päättämän veroprosentin silloisen veroäyrin ja kuntalaisen todellisen veroprosentin välillä. Luvussa 3 tarkastellaan tuloveroprosenttien ja kunnallisveroasteen kehitystä. Lisäksi esitetään karttakuviot kunnallisveroprosenteista, kunnallisveroasteista ja niiden eroista. Luvussa 4 kuvataan tulojen, vähennysten ja verojen kehitystä koko maassa ja Helsingissä. Pääkaupunkiseudulla kunnallisveroprosentin ja kunnallisveroasteen ero on pienin muita alueita vahvemman tulopohjan johdosta. Luvussa 5 tarkastellaan veronkevennysten kompensointia ja siitä seurannutta valtionosuuksien lisäystä. Vuosina valtio kevensi verotusta 0,8 miljardilla eurolla kuntien kustannuksella. Tämän jälkeen valtio on korvannut kevennyksistä aiheutuneet menetykset lisäämällä valtionosuuksia. Vuosien veronkevennysten takia kunnat saavat 2,9 miljardia euroa vähemmän verotuloja Kun valtio on muuttanut kuntien verotuloja valtionosuuksiksi veronkevennysten yhteydessä, kuntien riippuvuus valtionosuuksista on lisääntynyt. Samalla kuntien talous on kuitenkin muuttunut entistä epävarmemmaksi, koska valtio voi oman taloutensa tasapainottamiseksi leikata valtionosuuksia, vaikka osa niistä on kuntien entisiä verotuloja. Tämän seurauksena niiden kuntien määrä, joissa verotulot ovat suuremmat kuin valtionosuudet, on vähentynyt. Tämä tarkastelu perustuu pääasiassa Suomen Kuntaliiton ja Veronmaksajien 2 aiheeseen liittyviin selvityksiin. Kuntaliitto on käyttänyt käsitettä efektiivinen 3 tuloveroaste kuvaamaan sitä, miten paljon kunnallisvero on prosentteina kunnallisverotuksen veronalaisista tuloista. 1 Paavo Poteri, Kunnallisveroaste. Helsingin kaupunginkanslian talous- ja suunnitteluosaston julkaisuja 2/1988. Helsinki Raportti liittyi Helsingin kaupunginkanslian, Suomen Kaupunkiliton ja Helsingin yliopiston valtio-opin laitoksen yhteiseen kuntien verotuloja, taloudellista liikkumavaraa ja palvelutasoa käsittelevään tutkimusprojektiin. Projektin julkaisut luetellaan liitteessä c 2 Kiitokset Kuntaliitolle ja Veronmaksajille aineiston hankkimisesta tämän yhteenvedon laadintaan. Kansikuvio on muokattu Reutersvärdin kuvioiden pohjalta. 3 Efektiivisyys tarkoittaa todenmukaisuutta jollakin tarkkuudella.
8 4 Vaikka tässä tekstissä käytetään yksinkertaisempaa käsitettä kunnallisveroaste, Kuntaliiton kuvioissa esiintyy sen käyttämä käsite efektiivinen tuloveroaste. Kuntien verotuloja tarkasteltiin 1980-luvun loppupuolelle saakka vain äyrilajeittain. Kuntien verotulot ennen vuoden 1993 verouudistusta jakaantuivat kiinteistötuloihin, liike- ja ammattituloihin sekä henkilökohtaisiin tuloihin. Kiinteistötuloja olivat mm. tulot maataloudesta ja metsätaloudesta. Kiinteistötuloista maksetut verot menivät kiinteistön sijaintikunnalle. Elinkeinotoiminnasta saadut tulot olivat joko liiketuloja tai ammattituloja. Niistä maksettavat verot menivät niille kunnille, joissa liikettä tai ammattia oli harjoitettu kiinteästä toimipaikasta. Liikkumavaraprojektissa tarkastelua syvennettiin verohallinnon maksuunpanotilaston mahdollistamissa puitteissa. Tarkastelun kohteiksi tulivat perinteisten äyrilajien ohella verovelvollisryhmät, tulolajit, vähennykset ja yhteisöt..
9 5 2 Keskeiset käsitteet Paavo Poteri laati vuoden 1988 alussa julkaisun Kunnallisveroaste. Siinä ensimmäisen kerran kiinnitettiin huomiota kunnan päättämän veroäyrin hinnan ja todellisen, maksettavan kunnallisveron eroon. Näin Poteri: Verotulot ovat kuntien talouden perusta. Kunnissa on yleensä tyydytty veroäyrimäärän ja sen kehityksen arviointiin. Kuntien välisissä vertailuissa kiinnitetään päähuomio useimmiten asukaskohtaiseen äyrimäärään ja veroäyrin hintaan. Pääkaupunkiseudun ongelmien ratkaisuksi on esitetty äyrin hinnan korottamista, koska seudun kuntien äyrin hinnat ovat selvästi maan keskitason alapuolella. Tällöin kuitenkin jää huomiotta, että kunnallisveroaste seudulla on vähintäänkin yhtä korkea kuin muualla maassa. Kunnallisvero ei olekaan puhdas jakovero. Poteri selvensi verotuksen käsitteitä: Keskeisiä käsitteitä ovat veronalainen tulo ja verotettava tulo. Verotettava tulo lasketaan siten että veronalaisista tuloista vähennetään sen hankkimisesta tai säilyttämisestä aiheutuneet menot sekä verotuksessa myönnettävät muut vähennykset. Kunnallisverotuksessa nimestä huolimatta kunnan osuus rajoittuu vain äyrin hinnan määräämiseen. Kunta voi vain välillisesti vaikuttaa veronalaiseen tuloon, vähennyksiin ja näiden kautta verotettavaan tuloon, jota kunnallisverotuksessa nimitetään äyrimääräksi. Kuvio 1. Luonnollisten henkilöiden verotuksen keskeiset käsitteet (Poteri 1988) Kunnallisvaltuustot päättivät veroäyrin hinnasta. Sen perustana oli arvio äyrimäärän eli verotettavan tulon kehityksestä sekä arvio kunnan verotulojen tarpeesta. Äyrin hinta asetettiin sellaiseksi, että sillä arvioitiin saatavan tarvittavat verotulot. Äyrin hinta määriteltiin seuraavasti: Äyrin hinta = kunnallisvero / kunnallisverotuksessa verotettavat tulot.
10 6 Poterin mukaan äyrin hinnasta ja hintaeroista päätellään yleisesti kunnallisverorasituksen eroja. Korkeaa äyrin hintaa kauhistellaan ja alhaista kadehditaan. Tällöin kuitenkin jää huomiotta verotuksessa myönnettävien vähennysten vaikutus veroon. Verotuksessa myönnettävien vähennysten vaikutus on erilainen eri tulolajeissa, tuloluokissa ja alueilla. Tämän takia on tarpeen tarkastella myös verotettuja tulolajeja ja vähennyksiä. Kunnallisveroasteella tarkoitetaan kunnallisveron ja kunnallisverotuksessa veronalaisten tulojen suhdetta, mikä kuvaa todellista verorasitusta. Kunnallisveroaste = kunnallisvero / kunnallisverotuksessa veronalaiset tulot Kunnallisveroaste siis kertoo, paljonko veronalaisesta tulosta maksetaan kunnallisveroa. Se on Poterin mukaan veroäyrin hintaa parempi mittari, koska se kuvaa veron ja tulon suhdetta ja eliminoi vähennysten vaikutukset. Jos kunnallisverotuksessa ei olisi vähennyksiä lainkaan, olisivat valtuuston päättämä veroprosentti ja kunnallisveroaste yhtä suuret 4. Käsitteet ovat vuoden 1988 jälkeen muuttuneet 5. Vuonna 1993 toteutettiin ns. suuri verouudistus. Kunnallisveron osuus tuloista riippuu siis kunnallisveroprosentin lisäksi ansiotulojen määrästä ja lajista, sillä ne määrittelevät vähennykset, jotka tulonsaaja saa 6. Työ- ja yrittäjätuloista saa ansiotulovähennyksen ja eläketulosta kunnallisverotuksen eläketulovähennyksen. Perusvähennys lasketaan kaikkien ansiotulojen perusteella. Myös verosta tehtävä työtulovähennys pienentää pienituloisten palkansaajien maksamaa kunnallisveron määrää 7. Veronmaksajien laskelman mukaan viran puolesta tehtävien vähennysten vuoksi kunnallisveron osuus palkkatulosta kasvaa kun ansiot lisääntyvät. Progressio on kasvanut viime vuosina toteutettujen työtulovähennyksen ja perusvähennyksen laajennusten myötä. Vuonna 2011 keskimääräisellä 19,17:n kunnallisveroprosentilla maksettiin euron vuosipalkasta kunnallisveroa noin 4 prosenttia euron vuosipalkasta kunnallisveroa maksettiin 12 prosenttia ja euron vuosipalkasta 17 prosenttia (kuvio 2.). Liitteessä 1 on esitetty kuvion 2 taustatiedot ja palkkatuloa saaneet tuloluokittain Näiden erojen vähentämiseksi on esitetty ajatuksia, mutta se on osoittautunut tähän asti ylivoimaiseksi (Heinäluoma 2004/5). 5 Veroäyri on Suomen kunnallisverotuksessa aikaisemmin käytetty verotettavan tulon yksikkö. Verotettavat tulot laskettiin veroäyreinä siten, että yhden markan tulo vastasi yhtä veroäyriä. Veroäyrin hinta osoitti, kuinka paljon kunnallisveroa oli maksettava kutakin veroäyriä kohti, ja se ilmoitettiin penneinä. Vaikka veroäyrin hinta siis ilmoitettiin markkoina tai myöhemmin penneinä, se tarkoitti itse asiassa prosenttilukua, jonka mukainen osuus tuloista meni kunnallisveroon. Kuntalaissa (365/1995) luovuttiin kuitenkin veroäyrin käsitteestä, ja lain 66 :ssä käsite veroäyrin hinta korvattiin tuloveroprosentilla. Sitä on käytetty kuntalaissa vuodesta 1997 alkaen. Kunnille vuodesta 1993 alkaen suoritettavat verot tulivat olemaan kunnan tulovero (kunnallisvero), kiinteistövero, osuus yhteisöverosta ja koiravero, joista on säädetty tuloverolaissa ( /1535), kiinteistöverolaissa ( /654) ja koiraverolaissa ( /1590). 6 Holm, Pasi Huovari, Janne, Kunnat verouudistuksen maksajina? Kunnallisalan kehittämissäätiön tutkimusjulkaisu, PTT raportteja. Helsinki Veronmaksajien verkkosivut:
11 7 Kuvio 2. Kunnallisveron osuus palkkatuloista eri tulotasoilla 2011 (Veronmaksajat 8 ) Veronmaksajat on tarkastellut vähennysten vaikutuksia veronmaksuun 9 : Kunnallisveron prosentuaalinen määrä vaihtelee sen mukaan, mihin vähennyksiin veronmaksaja on oikeutettu. Kunnallisverotuksessa myönnettävä perusvähennys pienentää verotaakkaa pienimmillä tuloilla, oli sitten kyse mistä tahansa ansiotulosta. Palkansaajan kunnallisverotuksen progressioon vaikuttaa erityisesti kunnallisverotuksen ansiotulovähennys sekä työtulovähennys. Eläkkeiden verotuksessa taas kunnallisverotuksen eläketulovähennys pienentää kunnallisverojen suhteellista määrää. Perusvähennyksen ansiosta kaikkein pienimmistä tuloista ei makseta kunnallisveroa ollenkaan. Palkansaaja maksaa tällöin ainoastaan pakollisia sosiaalivakuutusmaksuja. Keskimääräisellä kunnallisveroprosentilla laskettuna palkansaaja alkaa maksaa kunnallisveroa vasta kun tulot ylittävät euroa vuonna Kunnallisvero nousee kuitenkin nopeasti, ja reilun euron kohdalla sitä maksetaan hieman yli 10 prosenttia palkasta. Tuolloin se muodostaa jo lähes 60 prosenttia palkansaajan maksettavista tuloveroista. Kunnallisveron suhteellinen osuus ansiotuloveroista on kasvanut viime vuosina. 8 FI/tutkimuksetjatilastot/kunnat/tietoakunnallisverosta/ 9
12 8 Kuvio 3. Kunnallisveron osuus palkkatulosta eräillä tulotasoilla vuosina keskimääräisellä kunnallisveroprosentilla laskettuna (Veronmaksajat) Perusvähennyksen ja työtulovähennyksen laajentaminen vuodelle 2012 selittää alimmilla tulotasoilla kunnallisverotuksen pienenemistä. Jotakuinkin keskituloisen palkansaajan kunnallisveroaste on sen sijaan ollut noususuunnassa keskimääräisen kunnallisveroprosentin ja ansiotason nousun myötä.
13 9 3 Tuloveroprosenttien ja kunnallisveroasteen kehitys Tuloveroprosentteja tarkastellen kuntien verotus näyttää kiristyneen. Keskimääräinen tuloveroprosentti on noussut. Vuosittain veroprosenttejaan on korottanut melkoinen joukko kuntia luvulla korottaneita kuntia on seitsemänä vuonna ollut enemmän kuin 100. Vuonna 2010 veroprosenttiaan korotti peräti 181 kuntaa. (Kuvio 4.) Kuntien talouden tavoitteena on tasapaino. Sen säilyttämisessä veroprosentti on vain yksi tekijä. Kynnys veroprosentin korottamiseen on kuitenkin suuri. Tarkastelin vuonna 2004 kuntien veroprosenttien muutoksia verkkojulkaisussa Kartelli vai verokilpailu 10. Veroprosentin tavoitetasoa tai sen korottamisessa sovellettavia/käytettäviä menettelytapoja ei ole kirjattu asiakirjoihin muutoin kuin strategiasuunnitelmiin jonkinlaisina periaatteina. Päättäessään veroprosentista kunnat vertaavat jonkin verran muiden kuntien veroprosentteihin ja kuulostelevat mahdollisia korotusaikeita. Veronkorotukset seuraavat toisaalta kansantalouden kehitystä ja toisaalta valtion kuntien talouteen ja toimintaan kohdistuneita toimenpiteitä. Kuvio 4. Kuntien keskimääräinen tuloveroprosentti sekä tuloveroprosenttia nostaneet kunnat (Kuntaliitto) Kuntaliitto on koonnut tietoja veroprosenttien keskiarvoista, muutoksista sekä alhaisimmista ja korkeimmista veroprosenteista vuosilta (taulukko 1). Korkeimman ja matalimman veroprosentin ero on ollut viime vuosina noin 5 prosenttiyksikköä. 10
14 10 Taulukko 1. Tietoja kuntien tuloveroprosenteista vuosilta (Kuntaliitto) Erot kunnallisveroprosentissa tarkoittavat kuntien kannalta erilaista liikkumavaraa kuntataloudessa. Jo valmiiksi keskimääräistä korkeamman veroprosentin edelleen nostaminen verotulojen saamiseksi on vaikeampaa kuin ennestään keskimääräistä alhaisemman veroprosentin. Kuntien veroprosenttien erot ovat kuitenkin pienemmät kuin ääripäiden erot, sillä valtaosa kunnista on noin 1 prosenttiyksikön päässä keskiarvosta. Veroprosentti on välillä 19,00 20,50 peräti 247 kunnassa. (Kuvio 5.) 11
15 11 Kuvio 5. Kuntien lukumäärät vuoden 2012 tuloveroprosentin mukaan, 336 kuntaa (Kuntaliitto) Vuonna 1998 kuntien tuloveroprosenttien keskiarvo oli 17,51 prosenttia ja kuntalaisten maksama vero oli 3 prosenttiyksikköä pienempi eli 14,51 prosenttia. Vuonna 2012 koko maan tuloveroprosentti oli noussut 19,25 prosenttiin ja kunnallisveroaste oli 14,32 prosenttia. Se oli siis alhaisempi kuin 14 vuotta aikaisemmin. Vähennyksistä johtuva ero nimellisen ja todellisen veroasteen välillä oli kasvanut 4,93 prosenttiyksikköön. Kuvio 6. Kunnallisveroprosentti ja kunnallisveroaste (efektiivinen tuloveroaste) (Kuntaliitto)
16 12 Kuvio 7. Kuntien kunnallisveroprosentit 2012 Tuloveroprosentit ,00-21,75 (38) 20,50-20,75 (56) 19,75-20,50 (126) 18,75-19,50 (80) 16,25-18,50 (20) Kuntien kunnallisveroprosentit ovat maakunnittain tarkasteltuina alle koko maan painotetun keskiarvon 19,25 vain kolmessa eteläisessä maakunnassa: Uudellamaalla, Varsinais- Suomessa ja Satakunnassa. Vähintään 0,7 prosenttiyksikköä korkeampi veroprosentti on Etelä-Pohjanmaalla, Kainuussa ja Lapissa. Karttakuviosta ilmenee, että veroprosenttien määrittelyssä seurataan naapurikuntien päätöksiä. (Vrt. Kartelli ja verokilpailu 2004.) Kuntien kunnallisveroprosenttien erot ovat kasvaneet vuosittain vuodesta 2005 alkaen. Tarkastelun perustana ovat uuden kuntarakenteen mukaiset lukusarjat.
17 13 Kuvio 8. Kuntien kunnallisveroasteet 2012 (Kuntaliitto) Kunnallisveroasteet ,00 - (21) 14,00-14,99 (93) 13,00-13,99 (103) 12,00-12,99 (80) < 12,00 (23) Kunnallisveroprosentin ja kunnallisveroasteen korrelaatio vuoden 2012 luvuilla on.381. Kunnallisveroaste on pienin heikon veropohjan kunnissa. Pienimmät erot kunnallisveroprosentin ja kunnallisveroasteen välillä ovat pääkaupunkiseudun kunnissa, joissa tulotaso on korkea: Helsingissä 3,40, Espoossa 2,81 ja Kauniaisissa 1,56 prosenttiyksikköä. Suurin ero (8,22) on Rääkkylässä, jossa veroprosenttikin on 21,00. Erot kunnallisveroprosentin ja kunnallisveroasteen välillä ovat suuret heikon veropohjan kunnissa. Tällaisia ovat maakuntien reuna-alueen kunnat.
18 14 9. Kunnallisveroveroprosentin ja kunnallisveroasteen erot 2012 Tuloveroprosentin ja kunnallisveroasteen erot 7,00 - (107) 6,00-6,99 (98) 5,00-5,99 (72) < 5,00 (43) Kuntien väliset erot niin kunnallisveroprosenteissa kuin kunnallisveroasteissa ovat kasvaneet keskihajonnalla mitaten. Taulukon 2 perustana on vuoden 2012 kuntarakenne. Taulukko 2. Kunnallisveroprosentin ja kunnallisveroasteen keskihajonta Kunnallisveropros. 0,689 0,678 0,653 0,646 0,646 0,670 0,756 0,792 0,825 0,858 0,883 0,911 Kunnallisveroaste 0,855 0,866 0,853 0,760 0,778 0,788 0,860 0,881 0,981 1,022 1,066 1,100
19 15 4 Tulot, vähennykset ja verot Erot kuntien kunnallisveroasteissa johtuvat kuntien väestö- ja elinkeinorakenteissa olevista eroista. Pienistä tuloista verottajan tekemät vähennykset vievät suuremman osan kuin suuremmista tuloista. Vuonna 2012 palkansaajan ei tarvitse maksaa kunnalle veroja alle euron tuloista. Valtionverojen maksu alkaa vajaan euron tuloista. Helsingin kunnallisveroprosentti on koko maan keskiarvoa alhaisempi. Sen sijaan kunnallisveroaste on korkeampi. Kunnallisveroaste kuvaa nimenomaan koko kunnan veroastetta. Yksittäisten eri kunnissa asuvien palkansaajien, joilla on samansuuruiset tulot ja vähennykset, maksamien verojen erot johtuvat pelkästään kunnallisveroprosenttien mahdollisista eroista. Kuvio 10. Helsingin ja koko maan tuloveroprosentit Vähennysaste = vähennykset % ansiotuloista Kun kunnan tulopohja on heikko, muodostavat verottajan tekemät vähennykset siitä suuremman osan kuin esimerkiksi Helsingissä. Ero Helsingin ja koko maan välillä on vajaat 5 prosenttiyksikköä (kuvio 11). Vastaavalla tavalla eläketulovähennys muodostaa suuremman osan pienemmistä eläketuloista. Ero Helsingin ja koko maan välillä on 0,75 prosenttiyksikköä (kuvio 12). Eläketulosta maksettiin vuonna 2011 kunnallisveroa vasta euron vuosieläkkeestä. Tänä vuonna vielä euron vuosieläkkeestä ei mene veroa lainkaan.
20 16 Kuvio 11. Helsingin ja koko maan kunnallisveroasteet Kuvio 12. Helsingin ja koko maan ansiotulojen vähennysasteet
21 17 Kuvio 13. Helsingin ja koko maan eläketulovähennyksen osuus eläketuloista Kunnallistalouden pitkän aikavälin kehityksen tarkasteluun vaikuttaa se, mikä vuosi valitaan lähtökohdaksi. Kuviossa 14 lähtövuotena on Kun se merkitään luvulla 100, ovat ansiotulot koko maassa kasvaneet nopeammin kuin Helsingin. Eroa alkoi muodostua heti 2000-luvun alussa. Silloin bruttokansantuotteen kasvu hidastui ja Helsingin työpaikat supistuivat noin 6 000:lla. Tämän seurauksena Helsingin verotulot kasvoivat hitaammin kuin muiden suurien kaupunkien. Jossain vaiheessa notkahdusta alettiin kutsua minitaantumaksi 12. Ero Helsingin ja koko maan välillä suurenisi, jos tarkastelu suhteutettaisiin asukaslukuun. 12 Heikki Helin, Helsinki ja talouden notkahdukset. Helsingin kaupungin tietokeskuksen tutkimuskatsauksia 2009.
22 Kuvio 14. Helsingin ja koko maan ansiotulojen kehitys (2000 = 100) 18
23 19 5 Veronkevennysten kompensointi ja valtionosuuksien lisäys Hallitus on pyrkinyt elvyttämään keventämällä verotusta. Kevennykset on pitänyt tehdä kunnallisverotuksessa. Vuosina Lipposen hallitukset kevensivät verotusta 0,8 miljardilla eurolla kuntien kustannuksella. Kunnilta on jäänyt tuon verran vuosittain verotuloja saamatta. Lipposen hallitusten jälkeiset hallitukset (Vanhanen, Kiviniemi, Katainen) ovat korvanneet kevennyksistä aiheutuneet menetykset lisäämällä valtionosuuksia. Vuosina valtionosuuksia on lisätty 1,9 miljardia euroa veromenetysten kompensoimiseksi. Kunnat ovat kuitenkin joutuneet korottamaan veroprosenttejaan, koska niille säädettyjen uusien velvoitteiden hoitamiseksi on tarvittu lisää tuloja. Valtionosuus on kattanut vain kolmasosan näiden kustannuksista. Korotuksista huolimatta kuntalaisten verorasitus ei ole kasvanut samassa suhteessa. Kuntien tulovero on vuonna 2012 Kuntaliiton arvion mukaan noin 16,8 miljardia euroa. Verotuksen vähennysten vaikutus on noin 4,7 miljardia euroa. Keskimääräinen veroprosentti on 19,25. Yleiskuva verotuksen osatekijöistä vuonna 2012 ilmenee seuraavasta asetelmasta 13 (miljardia euroa): Ansiotulot 116,9 Vähennykset 24,8 Ansiotulot vähennykset 92,0 Maksuunpantava verotulo 16,8 Vähennyksiä on kasvatettu, eikä valtio voi enää keventää verotusta valtionveron puolella, koska valtionverojen maksu palkansaajalla alkaa vajaan euron tuloista. Kunnalle ei tarvitse maksaa veroja alle euron työtuloista. Vuosien veronkevennysten takia kunnat saavat 2,9 miljardia euroa vähemmän verotuloja. Näistä kompensoimatta on noin 0,8 miljardia euroa. Veronmenetyksen mittasuhteita kuvaa se, että vuonna 2010 kuntien lainakanta oli 10,5 miljardia euroa ja lainakannan nimellinen kasvu vuosina noin 6,6 miljardia euroa. Lainakannan kasvu vastaa noin 8 vuoden veronkevennyksistä aiheutunutta verotulojen menetystä. (Kuvio 15.) 13 Kuntaliiton veroennustekehikko
24 20 Kuvio 15. Arvio veronkevennysten vaikutuksesta kuntien verotuloihin , milj. euroa (Kuntaliitto) Kuvio 16. Veronkevennysten ja tuloveroprosenttien muutosten vaikutus kuntien verotuloihin (Kuntaliitto)
25 21 Kuntien veropohja kasvoi tasaisesti 1980-luvulla. Lama leikkasi verotuloja. Esimerkiksi Helsingin verotuloista ja työpaikoista katosi viidennes. Lamaa edeltänyt työpaikkojen määrä saavutettiin Helsingissä vasta vuonna 2000 (Helin 2009). Laman jälkeen verotulot ja erityisesti yhteisövero alkoivat kasvaa ja valtio leikkasi talouttaan tasapainottaakseen kuntien valtionosuuksia 90-luvun lopulle saakka. Valtionosuudet ovat kasvaneet vasta 2000-luvulla. Kasvu on perustunut osittain siihen, että valtionosuuksia on lisätty verotuksen kevennysten kompensoimiseksi, mikä on hidastanut verotulojen kasvua. Tästä huolimatta rahanarvon muutos huomioon ottaen valtionosuuksien määrä on edelleen pienempi kuin 90-luvun vaihteessa (kuvio 17). Kuvio 17. Kuntien ja kuntayhtymien verotulojen ja valtionosuuksien kehitys (2011 rahanarvo, 1985 = 100, Kuntaliitto) 14. Kun verotusta on kevennetty ja verotuloja on muutettu valtionosuuksiksi, muuttuu kuntien verotulojen ja valtionosuuksien suhde. Niiden kuntien määrä, joissa verotulot ovat valtiononsuuksia suuremmat, on vähentynyt. Koska kuntien määrä on vähentynyt, kuvaa prosenttiluku paremmin kehitystä. Vuonna 2000 peräti 92 prosentissa kuntia verotulot olivat valtionosuuksia suuremmat. Vuonna 2010 näin oli enää 67 prosentissa kunnista. 14 Eri vuosien valtionosuudet eivät ole suoraan vertailukelpoisia. Ne on pyritty tekemään vertailukelpoisiksi vähentämällä valtionosuuksista vuosina kuntien maksamat osuudet Kelalle ja lisäämällä niihin vuosina valtion kirjanpidon mukaisia valtionapueriä kuten työllistämistuki sekä kuntayhtymien saama yksikköhintarahoitus (valtionosuudet on esitetty Peruspalveluohjelma-tarkastelun mukaisina). Valtionosuusuudistuksen johdosta vuodet eivät kuitenkaan ole täysin vertailukelpoisia aikaisempien vuosien kanssa. Valtionosuuksien tasoon vuodesta 2002 lähtien vaikuttaa veronkevennysten kompensoiminen kunnille valtionosuuksia korottamalla. (Kuntaliitto.)
26 22 Kuvio 18. Niiden kuntien määrä, joissa verotulot ovat suuremmat kuin valtionosuudet Kuvio 19. Niiden kuntien osuus, joissa verotulot ovat suuremmat kuin valtionosuudet (%)
27 23 6 Yhteenvetävää pohdiskelua Vuosina valtio on keventänyt verotusta 0,8 miljardilla eurolla kuntien kustannuksella. Tämän jälkeen valtio on korvannut kevennyksistä aiheutuneet menetykset lisäämällä valtionosuuksia. Vuosien veronkevennysten takia kunnat saavat 2,9 miljardia euroa vähemmän verotuloja. Saman aikana kuntien päättämät veroprosenttien korotukset ovat lisänneet verotuloja noin 1,6 miljardia euroa. Kuntien kannalta ei ole samantekevää, mistä kunnan tulot koostuvat. Verotulot lisääntyvät automaattisesti talouden kasvaessa, ja kunnilla on päätösvaltaa omiin veroihin. Kuntien valtionosuudet ovat valtion kehysmenettelyn piiriin luettavia menoja, joissa päätösvalta on aina valtiolla. Kun valtio on muuttanut kuntien verotuloja valtionosuuksiksi veronkevennysten yhteydessä, kuntien riippuvuus valtionosuuksista on lisääntynyt. Samalla kuntien talous on muuttunut entistä epävarmemmaksi, koska valtio voi oman taloutensa tasapainottamiseksi leikata valtionosuuksia, vaikka osa niistä on kuntien entisiä verotuloja. Tämän seurauksena niiden kuntien määrä, joissa verotulot ovat suuremmat kuin valtionosuudet, on vähentynyt. Kunnallisveroprosentin ja kunnallisveroasteen välillä olevat erot johtuvat vähennyksistä. Eroa pyrittiin kuromaan pienemmäksi valtionosuusuudistuksessa. Hallituksen esityksessä puitelaiksi (155/2006 vp) todettiin, että tarkoitus on siirtää verovähennyksiä valtion rasitukseksi. Ajatusta kutsuttiin kunnalliseksi veromalliksi. Vuonna 1998 kuntien tuloveroprosenttien keskiarvo oli 17,51 prosenttia ja kuntalaisten maksama vero oli 3 prosenttiyksikköä pienempi eli 14,51 prosenttia. Vuonna 2012 koko maan tuloveroprosentti oli noussut 19,25 prosenttiin ja kunnallisveroaste oli 14,32 prosenttia. Se oli siis alhaisempi kuin 14 vuotta aikaisemmin. Vähennyksistä johtuva ero nimellisen ja todellisen veroasteen välillä oli kasvanut 4,93 prosenttiyksikköön. Kuvio 20. Helsingin Sanomien otsikko Periaatteessa ajatus kunnallisveroprosentin ja kunnallisveroasteen eron kiinni kuromisesta on kannatettava, mutta sen käytännön toteutus on vaikeaa. Veropolitiikan keskeisin tavoite on fiskaalinen eli kerätä tuloja julkiseen sektoriin kuuluville veronsaajille. Veropolitiikalla on myös monia muita keskenään jopa ristiriitaisia tavoitteita. Tämä on johtanut myös kunnallisveroprosentin ja kunnallisveroasteen eroon.
28 24 Hallitus tuskin luopuu mahdollisuudesta käyttää verovähennyksiä talouspolitiikkaa ohjatessaan. Suomessa tulopoliittisten sopimusten eräs osa ovat olleet palkkaveroratkaisut. Vähennykset on tehtävä kunnallisverotuksen puolella, koska palkansaajan valtionverojen maksu alkaa vajaan euron tuloista. Vuonna 2012 kunnalle ei tarvitse maksaa veroja alle euron työtuloista. Kuntien tulovero on vuonna 2012 Kuntaliiton arvion mukaan noin 16,8 miljardia euroa. Verotuksen vähennysten vaikutus on noin 4,7 miljardia euroa. Jos vähennykset kuitattaisiin valtionosuuksista, jäisi valtionosuuksia liian vähän kuntien tulopohjassa olevien erojen tasaamiseksi. Kuvio 21. Valtion ja kuntien verorahoitus 2010 (Kuntaliitto) Verotuloja on pidetty yhtenä kunnallisen itsehallinnon peruspilarina. Valtio on kuitenkin vuosittain tehnyt kuntien veropohjaan liittyviä päätöksiä ja usein kuntia kuulematta. Entisen Suomen Kunnallisliiton varatoimitusjohtaja Koivukoski totesi vuonna 1991, että vuoden 1993 suuren verouudistuksenkin valmistelivat valtion virkamiehet. Koivukosken mukaan kunnallisverotusta ja sitä koskevia säännöksiä on kehitetty erityisesti enemmän valtion kannalta tärkeiden näkökohtien eikä niinkään kunnallishallinnon tarpeiden ja tavoitteiden mukaan. Kunnallisverotuksenkin osalta on Koivukosken mukaan tapahtunut eräänlaista valtiollistumista, mikä on osaltaan ollut heikentämässä kuntien itsehallintoa. (Koivukoski 1991, 108.) Koivukosken havainnot kuvaavat osuvasti tilannetta myös 20 vuotta myöhemminkin.
29 25 Valtio on vahvistanut omaa talouttaan kuntien kustannuksella niin verojärjestelmän kuin valtionosuusjärjestelmän puitteissa 15. Näiden veroasteiden- kunnallisveroprosentin ja kunnallisveroasteen - ero saattaa antaa myös aiheen vääriin johtopäätöksiin verotuksen kireydestä. Sen seurauksena myös kuva kuntien talouden hoidosta saattaa vääristyä, koska verotuloja on muutettu valtionosuuksiksi. Niiden kuntien osuus, joissa valtionosuudet ovat suuremmat kuin verotulot, on kasvanut. 15 Tätä on kuvattu yksityiskohtaisesti mm. seuraavissa julkaisuissa: Heikki Helin, Tapausten kulku. Valtionosuus- ja verouudistukset ja uudistussuunnitelmat ja valtion toimenpiteiden vaikutus kuntien talouteen. Helsingin kaupungin tietokeskus, tutkimuksia 2008:4. Heikki Helin, Miten tähän on tultu? Toisenlainen tulkinta kuntataloudesta. Helsingin kaupungin tietokeskus. Tutkimuskatsauksia 2011:1.
30 26 Liite 1. Kunnallisveron osuus palkkatuloista 2012 ja palkansaajat tuloluokittain kunnallisveroa maksaneet luonnolliset henkilöt ja palkansaajat tuloluokittain 2010 (Veronmaksajat, Tilastokeskus, Verohallinto) Vuosi-palkka euroa Kunnallisvero, % palkasta Veronalaiset tulot Palkkatuloa saaneet , , , , , , , , , , , , , , , , , , , , , , , , , , , , , , , , , , , , , , , , , , , , , ,
31 27 Kuvioluettelo 1. Luonnollisten henkilöiden verotuksen keskeiset käsitteet (Poteri 1988) 2. Kunnallisveron osuus palkkatuloista eri tulotasoilla 2011 (Veronmaksajat 3 Kunnallisveron osuus palkkatulosta eräillä tulotasoilla vuosina keskimääräisellä kunnallisveroprosentilla laskettuna (Veronmaksajat) 4. Kuntien keskimääräinen tuloveroprosentti sekä tuloveroprosenttia nostaneet kunnat (Kuntaliitto) 5. Kuntien lukumäärät vuoden 2012 tuloveroprosentin mukaan (Kuntaliitto) 6. Kunnallisveroprosentti ja kunnallisveroaste (efektiivinen tuloveroaste) (Kuntaliitto) 7. Kuntien kunnallisveroprosentit Kuntien kunnallisveroasteet 2012 (Kuntaliitto) 9. Kunnallisveroveroprosentin ja kunnallisveroasteen erot Helsingin ja koko maan tuloveroprosentit Helsingin ja koko maan kunnallisveroasteet Helsingin ja koko maan ansiotulojen vähennysasteet Helsingin ja kokomaan eläketulovähennyksen osuus eläketuloista Helsingin ja koko maan ansiotulojen kehitys (2000 = 100) 15. Arvio veronkevennysten vaikutuksesta kuntien verotuloihin , milj. euroa (Kuntaliitto). 16. Veronkevennysten ja tuloveroprosenttien muutosten vaikutus kuntien verotuloihin (Kuntaliitto) 17. Kuntien ja kuntayhtymien verotulojen ja valtionosuuksien kehitys (2011 rahanarvo, 1985 = 100, Kuntaliitto) 18. Niiden kuntien määrä, joissa verotulot ovat suuremmat kuin valtionosuudet Niiden kuntien osuus, joissa verotulot ovat suuremmat kuin valtionosuudet (%) 20. Helsingin Sanomien otsikko Valtion ja kuntien verorahoitus 2010 (Kuntaliitto) Taulukkoluettelo 1. Tietoja kuntien tuloveroprosenteista vuosilta (Kuntaliitto) 2. Kunnallisveroprosentin ja kunnallisveroasteen keskihajonta
32 28 Lähdeluettelo Helin Heikki, Kartelli vai verokilpailu? Kunnat ja naapurikuntien veroprosentit Helsingin kaupungin tietokeskuksen verkkojulkaisuja 2004:30 Helin Heikki, Tapausten kulku. Valtionosuus- ja verouudistukset ja uudistussuunnitelmat ja valtion toimenpiteiden vaikutus kuntien talouteen. Helsingin kaupungin tietokeskus, tutkimuksia 2008:4. Helin Heikki, Helsinki ja talouden notkahdukset. Helsingin kaupungin tietokeskuksen tutkimuskatsauksia 2009:1 Helin Heikki, Miten tähän on tultu? Toisenlainen tulkinta kuntataloudesta. Helsingin kaupungin tietokeskus. Tutkimuskatsauksia 2011:1 Holm, Pasi Huovari, Janne, Kunnat verouudistuksen maksajina? Kunnallisalan kehittämissäätiön tutkimusjulkaisu, PTT raportteja. Helsinki Kirkko-Jaakkola, Mikael, Kuntien verot 2012 missä maksat eniten? Laskelmia kunnallisista veroista maakunnissa, niiden keskuskaupungeissa ja Helsingin seudulla. Verotietoa Koivukoski Eero, Kuntien itsehallinnon puolesta. Suomen Kunnallisliitto Helsinki 1991 Poteri Paavo, Kunnallisveroaste. Helsingin kaupunginkanslian talous- ja suunnitteluosaston julkaisuja 2/1988. Helsinki Liikkumavaraprojektin raportit: Suurten kaupunkien verotulot ja niiden osatekijät, I osa (raportti 1) Kuntien verotulojen rakenne (raportti 2) Verotulojen taustat (raportit 3 ja 4): Suurten kaupunkien verotulot ja niiden osatekijät, II osa (raportti 3) Kaupunkien verotulojen taso 1985 ja kehitys sekä siihen vaikuttaneet tekijät (raportti no 4) Taloudellinen liikkumavara, alueittaiset ja kunnittaiset erot (raportti 5) Verotulojen rakenne, alueittaiset ja kunnittaiset erot (raportti 6) Budjettirakenne, alueittaiset ja kunnittaiset erot (raportti 7) Taloudellisen liikkumavaran muutos (raportti 8) Sosiaali- ja terveydenhuollon resurssit. Alueittaiset ja kunnittaiset erot (raportti 9) Kuntien taloudellinen liikkumavara (loppuraportti, raportti 10) Näkökohtia kuntien taloutta ja toimintaa kuvaavan tilastoinnin kehittämisestä 1990 (raportit 11 13):
33 29 Lasten päivähoidon ja kodinhoitoavun tarjonta 1987 (raportti 11). Kuntien taloutta kuvaavan tilastoinnin kehittäminen (raportti 12). Kuntien liiketoiminnan vaikutus ja rahoitusaseman kuvaaminen (raportti 13). Helin, Heikki, Kunnallistalouden arvioinnin perusteet (raportti 14), 1990 Helin, Heikki, Isäntä vai renki? Kunnallistalouden liikkumavapaus ja valtiollinen säätely. Liikkumavaraprojektin raportti (väitöskirja). Helin, Heikki & Poteri, Paavo & Ylikarjula, Jukka, Kunnallistalous muutoksessa, (raportit 16 20) 1992: Helin, Heikki & Ylikarjula, Jukka, Hyvinvointi, palvelut, talous. Kunnallisen palvelutuotannon, hyvinvoinnin ja talouden käsitteiden tarkastelu (raportti 16). Helin, Heikki & Poteri, Paavo, Valtionapu-uudistuksen "voittajat" ja "häviäjät" (raportti 17) Helin, Heikki, Maksut kunnallistaloudessa. Kartoitus maksupolitiikan mahdollisuuksista liikkumavaran lisäämiseksi (raportti 18). Helin, Heikki & Poteri, Paavo, Verotuksen peruskäsitteet (raportti 19). Helin, Heikki, Kunnallistalouden tutkimuksen nykytila, Tutkimustarpeiden hahmottelua ja yhteenveto vireillä olevista hankkeista (raportti 20) Helin, Heikki & Poteri, Paavo, Holhottu ja yliorganisoitu kunnallishallinto. Kehityksen, nykytilan ja tulevaisuuden hahmottelua (raportti 21). Helin, Heikki & Valkama, Pekka, Kunnallistalous kasvusta saneeraukseen: Helin, Heikki, Suomen Kunnallistalous 1980-luvulla (raportti 22) Valkama, Pekka, Palvelutuotannon uudet strategiat (raportti 23)
Suurten kaupunkien verotulojen hidas kehitys
HELSINGIN KAUPUNGIN TIETOKESKUKSEN verkkojulkaisuja 2004 24 Heikki Helin Suurten kaupunkien verotulojen hidas kehitys 1990 2004 Verkkojulkaisu ISSN 1458-5707 ISBN 952-473-332-3 LISÄTIETOJA Heikki Helin
Helsingin veropohja vuotaa. Tutkimuskatsauksia HEIKKI HELIN HELSINGIN KAUPUNGIN TIETOKESKUS. Verkossa ISSN 1796-7236 ISBN 978-952-473-860-6
HELSINGIN KAUPUNGIN TIETOKESKUS Tutkimuskatsauksia 2007 3 HEIKKI HELIN Helsingin veropohja vuotaa Verkossa ISSN 1796-7236 ISBN 978-952-473-860-6 Painettu ISSN 1455-7266 LISÄTIETOJA Heikki Helin p. (09)